[](http://images.google.com/imgres?imgurl=http://4.bp.blogspot.com/_ekvLmSEOqlE/R0GlJBkoalI/AAAAAAAAApE/QD5AwK6GEwU/s400/Hrvatski%252Bdrzavni%252Bgrb%252BXXL%252B815x1000%252Bpxl.JPG&imgrefurl=http://www.forum.hr/showthread.php%3Ft%3D477218&usg=__z1WVWTD_hhgrjdjTdfslixvnqd4=&h=400&w=326&sz=31&hl=hr&start=51&um=1&itbs=1&tbnid=TNumGgKimz9yXM:&tbnh=124&tbnw=101&prev=/images%3Fq%3Dhrvatski%2Bgrb%26ndsp%3D18%26hl%3Dhr%26rls%3Dcom.microsoft:hr%26sa%3DN%26start%3D36%26um%3D1)

REPUBLIKA HRVATSKA

Elektrostrojarska obrtnička škola

Zagreb, Selska

KLASA: 007-03/24-01/1

URBROJ: 251-301-05-24-2

Zagreb, 25. 04. 2024. godine

Na temelju članka 40. Zakona o ustanovama (Narodne novine br. 76/93, 29/97, 47/99, 35/08, 127/19, 151/22), članka 126. i 127. Zakona o odgoju i obrazovanju u osnovnoj i srednjoj školi (Narodne novine br. 87/8, 86/9, 92/10, 105/10, 90/11, 5/12, 16/12, 86/12, 126/12, 94/13, 152/14,07/17, 68/18, 98/19, 64/20, 151/22, 156/23) i članka 60. Statuta škole, Školski odbor Elektrostrojarske obrtničke škole Zagreb raspisuje

**NATJEČAJ**

**za imenovanje ravnatelja/ice Elektrostrojarske obrtničke škole Zagreb**

**Ravnatelj/ica školske ustanove mora ispunjavati sljedeće uvjete:**

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

* sveučilišni diplomski studij
* integrirani preddiplomski i diplomski sveučilišni studij
* specijalistički diplomski stručni studij

1. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. ovoga Zakona o odgoju i obrazovanju u osnovnoj i srednjoj školi
2. uvjete propisane člankom 106. ovoga Zakona o odgoju i obrazovanju u osnovnoj i srednjoj školi
3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama

**Dodatne kompetencije kandidata za izbor ravnatelja koje se vrednuju su poznavanje stranog jezika, osnovne digitalne vještine i iskustvo rada na projektima te se dokazuju na sljedeći način:**

1. **Poznavanje stranog jezika:**

* javnom ispravom, odnosno, potvrdom srednjoškolske ili visokoškolske ustanove
* potvrdom ili drugom ispravom osobe ovlaštene za provođenje edukacije stranih jezika
* potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika
* drugom ispravom

1. **Osnovne digitalne vještine:**

* javnom ispravom, odnosno, potvrdom srednjoškolske ili visokoškolske ustanove
* potvrdom ili drugom ispravom ovlaštene fizičke ili pravne osobe za edukaciju u područja

informacijskih znanosti

* potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina
* drugom ispravom

1. **Iskustvo rada na projektima:**

* dokazuje se potvrdom ili ispravom o sudjelovanju u pripremi i provedbi pojedinih projekata
* osobnom izjavom kandidata u životopisu

Uz vlastoručno potpisanu prijavu na natječaj kandidati trebaju priložiti (izvornik ili ovjerene preslike dokumenata):

* životopis
* domovnicu, odnosno, dokaz o državljanstvu
* diplomu, odnosno, dokaz o stečenoj stručnoj spremi
* potvrdu o položenome stručnom ispitu ako su radni odnos zasnovali nakon 12. ožujka 1994. godine
* dokaz o pedagoško-psihološkom obrazovanju ako je kandidat po Zakonu bio obvezan steći to obrazovanje
* uvjerenje prema članku 106. Zakona o odgoju i obrazovanju u osnovnoj i srednjoj školi da se protiv kandidata ne vodi kazneni postupak, ne starije od 8 dana od dana objave natječaja
* potvrdu školske ustanove o vrsti poslova i trajanju radnog odnosa, ne stariju od 8 dana od dana objave natječaja
* program rada za mandatno razdoblje
* potvrdu ili elektronički zapis HZMO-a o radnom iskustvu ne stariju od 8 dana od dana objave natječaja
* pisanu suglasnost kandidata prema kojoj Elektrostrojarska obrtnička škola Zagreb može pribaviti uvjerenje o podacima iz kaznene evidencije kao dokaz da kandidat nije pravomoćno osuđen za neko od kaznenih djela navedenih u članku 106. Zakona o odgoju i obrazovanju u osnovnoj i srednjoj školi

Kandidat koji se poziva na pravo prednosti pri zapošljavanju prema posebnom Zakonu dužan je u prijavi na natječaj prema jednakim uvjetima pozvati se na to pravo i priložiti dokaz o ostvarivanju prava prednosti na koje se poziva.

Sve osobe koje se pozivaju na pravo prednosti prema Zakonu o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21, 156/23) trebaju dostaviti dokaze iz stavka 1. članka 103. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu ministarstva nadležnog za branitelje na kojoj su navedeni dokazi potrebni za ostvarivanje prava prednosti pri zapošljavanju:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Sve osobe koje se pozivaju na pravo prednosti sukladno članku 48. f Zakona o zaštiti vojnih i civilnih invalida rata (Narodne novine br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine br. 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima. Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine br. 84/21), uz prijavu na natječaj dužne su dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu ministarstva nadležnog za hrvatske branitelje s popisom dokaza potrebnih za ostvarivanje prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Svi zaprimljeni osobni podaci iz zamolbi kandidata prikupljaju se i obrađuju isključivo u svrhu provedbe natječaja te se potom arhiviraju i neće se više koristiti za drugu svrhu, a kandidati podnošenjem zamolbe pristaju na navedeno, sve u skladu s Uredbom o zaštiti osobnih podataka.

Na natječaj se mogu javiti kandidati oba spola sukladno članku 13. Zakona o ravnopravnosti spolova (Narodne novine br. 82/08 i 69/17).

**Ravnatelj/ica se imenuje na pet godina.**

Mjesto rada ravnatelja/ice je sjedište škole.

# Rok za podnošenje prijava je osam dana od objave natječaja u „Narodnim novinama“ i službenim mrežnim stranicama Elektrostrojarske obrtničke škole Zagreb, odnosno, od dana 30. travnja 2024. godine.

Nepotpune i nepravovremene prijave neće se razmatrati.

Prijave s potpunom dokumentacijom dostaviti u zatvorenoj omotnici osobno u tajništvo škole ili preporučenom pošiljkom na adresu:

***Elektrostrojarska obrtnička škola Zagreb, Zagreb, Selska cesta 83,***

***s naznakom: »Natječaj za ravnatellja/ice škole – ne otvarati«.***

Natječaj se objavljuje na službenoj mrežnoj stranici Elektrostrojarske obrtničke škole Zagreb www.esos.hr i „Narodnim novinama“.

O rezultatima natječaja kandidati će biti pisano obaviješteni u roku od 45 dana od isteka roka za podnošenje prijava.

Elektrostrojarska obrtnička škola Zagreb